Rossiya harbiy-koinot kuchlari Suriyada terrorchilar ustiga “Biznikilar uchun” va “Parij uchun” deb yozilgan bombalar tashlamoqda. Tegishli lavhalar “Rossiya 1” telekanalida Rossiya prezidenti Vladimir Putinning harbiy bo‘linmalar boshliqlari bilan uchrashgani haqidagi syujyet davomida ko‘rsatildi. Yig‘ilish davomida Rossiya mudofaa vaziri Sergey Shoygu rossiyalik harbiylar fransiyalik harbiylar bilan o‘zaro harakat qilishni boshlashganini aytdi. Avvalroq Vladimir Putin rossiyalik harbiylarning Suriyadagi operatsiyalari rossiyaliklarni terrorchilikdan saqlash uchun o‘tkazilayotganini aytgan edi.